
Europa-Parlamentet,
–	der henviser til den endelige liste over kvalificerede kandidater til stillingen som formand for Den Europæiske Banktilsynsmyndighed, som er udarbejdet af Tilsynsrådet,
–	der henviser til Rådets skrivelse af 4. februar 2026 med forslag til at udnævne François‑Louis Michaud som formand for Den Europæiske Banktilsynsmyndighed (C10‑0020/2026),
–	der henviser til artikel 48, stk. 2 og 3, i Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF[footnoteRef:1], [1:  	EUT L 331 af 15.12.2010, s. 12, ELI: http://data.europa.eu/eli/reg/2010/1093/oj.] 

–	der henviser til sin beslutning af 14. marts 2019 om kønsbalance ved udnævnelser inden for EU's økonomiske og monetære anliggender[footnoteRef:2], [2:  	EUT C 23 af 21.1.2021, s. 105.] 

–	der henviser til sin beslutning af 16. januar 2020 om institutioner og organer i Den Økonomiske og Monetære Union: Forebyggelse af interessekonflikter efter udtræden af offentlig tjeneste[footnoteRef:3], [3:  	EUT C 270 af 7.7.2021, s. 113.] 

–	der henviser til forretningsordenens artikel 135,
–	der henviser til betænkning fra Økonomi- og Valutaudvalget (A10‑0032/2026),
A.	der henviser til, at den nuværende formand for Den Europæiske Banktilsynsmyndighed trådte tilbage den 31. januar 2026;
B.	der henviser til, at artikel 48, stk. 2, i forordning (EU) nr. 1093/2010 fastsætter, at formanden for Den Europæiske Banktilsynsmyndighed udvælges på grundlag af sine kvalifikationer, sit kendskab til finansielle institutioner og markeder samt relevant erfaring med finansielt tilsyn og finansiel regulering efter en åben udvælgelsesprocedure, som skal respektere princippet om kønsbalance;
C.	der henviser til, at Rådet den 4. februar 2026 efter Parlamentets bekræftelse foreslog at udnævne François-Louis Michaud til formand for Den Europæiske Banktilsynsmyndighed for en mandatperiode på fem år i overensstemmelse med artikel 48, stk. 2 og 3, i forordning (EU) nr. 1093/2010;
D.	der henviser til, at Økonomi- og Valutaudvalget den 25. februar 2026 afholdt en høring med François-Louis Michaud, hvor han efter at have holdt et oplæg besvarede spørgsmål fra udvalgets medlemmer;
1.	godkender udnævnelsen af François-Louis Michaud til formand for Den Europæiske Banktilsynsmyndighed;
2.	pålægger sin formand at sende denne afgørelse til Rådet, Kommissionen, Den Europæiske Banktilsynsmyndighed og medlemsstaternes regeringer.

